
Reflexion: 
Nos ta riba e bon caminda, 


PERO NOS MESTER SIGUI MANTENE NOS 
MES NA REGLANAN DI DISCIPLINA 











Un enfasis cu Prome Minister Evelyn Wever-Croes ta keda 
pone ta e importancia pa keda mantene e disciplina y reglanan 
di higiena. Ta asina nos lo logra y of evita di wordo contagia cu 
e virus Corona. No ta e pais mas poderoso of mas rico ta esun 
cu ta vence e crisis aki, sino e pais cu demostra mas disciplina. 
“E maneho y preparacion pa apertura di fronteranan awe ta 
mustra su fruta cu nos ta bayendo riba e bon caminda. Nos 
a planifica y prepara pa esaki y a demostra di tawata hopi 


bon prepara. Pa loke ta e fluho di turista, desde momento cu 
nan yega y nan bay nan hotel nan ta haña e asistencia y trato 
profecional y amabel. Nan ta haci nan testnan y haña resultado 
den 12 ora. Esakinan ta cosnan cu masha poco pais na mundo 
por haci. 


Aruba ta conoci aworaki como un di e paisnan cu tin e reglanan 
mas estricto pa turistanan por drenta. Esaki nos ta haci pa e 
siguridad y salud di nos ciudadanonan. 


Awe un biaha mas mi ta gradici tur esnan cu ta trahando cu 
alma y cuerpo pa haci esaki posibel. Esnan cu ta traha den 
area di salubridad, esnan cu ta traha na aeropuerto y rond di 
aeropuerto pa transporte, hotel y restaurantnan. Nos turistanan 
ta contento y esey ta danki na e servicio y amabilidad di nos 
hendenan local. Di curason hopi danki pa esaki. 


Nos ta riba e bon caminda y hunto nos lo keda riba e bon 
caminda. Loke nos mester sigui mustra ta e disciplina y percura 
cu den e periodo aki mas cu nunca nos keda mantene nos 
mes na e reglanan. E regla principal ta higiena, laba man cu 
habon mas frecuentemente cu ta posibel riba un dia. Mantene 
distancia di hende. Bo por sali, bay dal drinks pero mantene 
distancia pasobra bo no sa si e otro persona por tin e virus. 
Mantene distancia ta yuda protehe abo y bo famia. Y si bo tin 
sintoma, keda paden, no bay sali pa bo comparti e griep of 
sintoma cu otro hende y yama bo dokter di cas pa bo por haci 
e test inmediatamente pa haña sa si ta covid of no. Si ta covid 
nos lo por trate trempan pa evita transmision local. 


Laga nos tene semper den mente, cu no ta e pais mas poderoso 
of mas rico ta esun cu ta vence e crisis aki, sino e pais cu 
demostra mas disciplina. Nos por y nos lo haci'e tambe”. 

Prome Minister Evelyn Wever-Croes: 


KICO TA E PLAN DI MANEHO DI GOBIERNO Y 
CUA TA BAY TA E MOTIBONAN PA ESCALA 

Alb: 


Prome Minister Evelyn Wever-Croes, durante conferencia di 
prensa di Gobierno di Aruba diaranson anochi, a indica cu e 
maneho di Gobierno pa cu Covid te ainda ta bayendo segun 
plan y a splica con e plan aki ta hinca den otro y kico ta bay ta e 
motibonan pa escala. Hopi ta e preguntanan cu ta wordo ricibi 
for di ciudadanonan preocupa awo cu tin 14 hende positivo 
caba. 





Hopi hende ta puntra si Aruba ta bay den shelter in place of 
toque de queda of lo cera nos frontera bek. Riba e preguntanan 
aki, Prome Minister a duna di conoce cu esakinan no ta bay ta 
e caso pasobra nos ta bon prepara pa e di dos parti di e crisis 
mescos nos tawata bon prepara den e prome parti. 


“Nos a siña hopi den e prome parti y e conocemento aki nos ta 
aplicando awor den e di dos parti. Tur cos ta bayendo segun 
plan y nos tin un plan di escala. Esey kiermeen cu ta depende 
di cierto factornan, nos lo escala y tuma medidanan extra si tin 
mester”. 


Na e momentonan aki tur e 14 caso activo ta importa. Esaki 
kiermeen cu no tin caso di transmision local. Ora ta caso 
importa so, ta un indicacion cu nos ta bayendo ok. Na momento 
cu haña caso di transmision local, cual por bien pasa dentro di 
e siguiente simannan, Prome Minister a duna di conoce cu lo 
bay over na escala medidanan obligatorio. 


Un ehempel den e caso aki ta cu lo bay pone mas enfasis riba 








e uzo di ‘mondkapjes’. Awor caba ta recomenda ‘mondkapje’ 
den transporte publico ya cu ta dificil eynan pa mantene e 
distancia di 1.5 meter. 


Un otro escalacion den e caso cu haya casonan di transmision 
local, ta pa pone mas atencion na esnan mas vulnerabel 
pa cu e virus aki. Uzo di ‘mondkapje’ lo bira obligatorio pa 
asina protaha e ciudadanonan aki mas. Esnan den e grupo 
vulnerabel ta esnan di edad riba 60 aña y esnan cu tin malesa 
y problema di salud. 


Un otro ehempel na unda uzo di 'mondkapje' lo wordo 
recomenda den caso di transmision local, lo ta den luganan 
cera, por ehempel na trabou, supermercado, tiendanan, 
iglesianan entre otro. 


Un otro aspecto cu lo tene cuenta cu ne prome cu dicidi si lo 
escala, ta e capacidad di e unidad di cuido intensivo pa motibo 
cu tin capacidad limita y nos tin cu atende cu nos propio 
hendenan cu pa otro motibo mester haña atencion den cuido 
intensivo. 


“Mi ta enfatisa cu na e momento aki nos no ta ey ainda ya cu 
ta caso importa so tin. Y ta bayendo bon den e maneho cu tin 
pa casonan importa. Pero na momento cu yega na transmision 
local, e ora lo pone atencion na e tema di ‘mondkapjes’. Te 
ainda basa riba e dos elementonan aki, nos ta bayendo bon”, 
Prome Minister a duna di conoce. 

Diaranson atardi Minister di Desaroyo Teritorial, Infrastructura 
y Medio Ambiente Marisol Lopez - Tromp a trata e tema y ley 
di spearfishing/ tiramento di pisca cu harpun. Recientemente 
diferente informacion a surgi den medionan di comunicacion 
unda cu personanan cu ta practica spearfishing kier continua 
cu esaki a pesar cu e ta prohibi pa ley. Den cuadro di esaki dos 
Minister a trece dilanti cu nan ta trahando pa basta tempo riba 
un cambio di ley, caminda cu lo introduci un lista di excepcion 
pa esnan cu ta ‘biba’ di spearfishing. Den e mesun articulo aki 
a haci remarca cu Minister Lopez - Tromp no lo kier firma pa 
e cambionan aki tuma luga pa cual Minister Lopez - Tromp a 
aclaria e ponencianan aki. 


Como e Minister encarga cu entre otro medio ambiente, 
Minister Lopez - Tromp ta e prome yama pa defende leynan 
y tradadonan (internacional) di naturalesa y medio ambiente. 
E prome punto cu Minister Lopez - Tromp a trece dilanti ta cu 
eventual cambionan cu kier haci lo mester pasa a traves di 
Parlamento di Aruba. Na di dos luga, e ta necesario ricibi y inclui 
conseho di Departamento di Naturlalesa y Medio Ambiente 
(DNM) y Comision Flora y Fauna riba locual ta posibel pa haci 
excepcion of no. 


Pues ora cu ta considera pa haci excepcion pa esnan cu ta 
tira pisca cu harpun pa trece cuminda riba mesa / biba di 
dje, mester tin condicionnan bon cla stipula. Entre otro, pa 
defini ken e grupo di personanan aki ta pa por registranan, e 
aspecto di control y mas. Pues pa motibo cu e puntonan aki 
no ta hancra na e proposicion treci dilanti pa duna excepcion, 
espacio ta habri pa ken cu ta por haci kico cu ta. Cual no ta e 
intencion y pa cual Minister Lopez - Tromp a accentua cu e no 
por a apoya e proposicion aki. 


E condicionnan presenta pa DNM y Comision Flora y Fauna 
Director di DNM Gisbert Boekhoudt a splica cu ta importante 
pa menciona e motibo pa cual a introduci e ley di prohibicion 
aki. E ley ta na vigor ya pa hopi afia pa proteha coralnan y 
bestianan cu ta core peliger di extincion. Sinemargo, a pesar 











di prohibicion pa tira pisca cu harpun esaki toch e ta wordo 
practica aki na Aruba. 

Pa un cambio di ley a traves di Parlamento, ta importante pa 
garantisa diferente punto manera: E control di ki ora ta drenta 
cu e pisca, cuanto ta drenta, ken ta e usuarionan, cuanto pisca 
un usuario por tin cu ne, pero tambe cua piscadonan ta bin na 
remarca pa uza e instrumento aki. 

Banda di esaki tambe lo mester palabra cua pisca, ki tamafio, 
cua temporada y cua parti di lama por practica esaki, Gisbert 
Boekhoudt a splica. 

Importante ta cu DIP kier motiva comunidad complete pa 
cuminsa planta 


Despues cu na luna di maart cu departamento di DIP y Ministerio 
di Desaroyo Teritorial, Infrastrcutura y Medio Ambiente a lansa 
e Proyecto “Ban Sembra Awe Pa Cosecha Mafian”, ayera nos 
por a cosecha e prome frutanan di un Proyecto na unda cu ta 
stimula pueblo pa engradece y aporta na nos agricultura. 

Nos tur por corda cu e Proyecto aki a inicia despues di e 
pandemia cu soprendidamente a azota mundo completo cu 
consequencia devastador pa economia local y mundial, y 
hasta a pone un presion enorme pa locual ta trata importacion 
di varios cuminda, fruta y berdura. Consequentemente a pone 
cu Gobierno di Aruba por medio di e proyecto Fast Track a 
presenta un plan pa scapa y pone cu nos Food Security lo 
keda stabiel na Aruba. 


Nos mester corda cu pa hopi afia no a duna tereno huurgrond 
prioridad. Den pasado hopi hende a inscribi, pero nunca no 
a ricibi un contesta of un pida tereno. Ta pese'y den luna di 
maart DIP a anuncia cu tur hende cu ta interesa den un tereno 
huurgrond, mester re-inscribi of inscribi. Mester menciona cu e 
interes tabata y ainda ta grandi pa esnan cu ta desea pa haya 
un tereno pa planta, apesar di tur e dificultad cu e pandemia a 
trece cune. 


Pa duna un bista con e proceso ta andando: 

25 di Mei e prome grupo a wordo analisa pa asina mira si nan ta 
cumpli cu tur e rekesitonan stipula manera DIP ta pidi. E grupo 
aki ta consisti di esnan cu ya caba ta bezig ta planta, pero nos 
departamento di control mester a bay controla nan plantacion, 
pa asina confirma cu nan ta cumpliendo cabalmente cu nan 
acuerdo di huur. 


Awo den e temporada nos dilanti, mas hende lo bay ricibi un 
yamada di DIP, pa asina informa nan riba e proceso di e tereno 
cu nan a aplica pe, y si nan a cumpli cu tur rekesito. Importante 
ta, cu DIP kier motiva comunidad completo pa cuminsa planta, 
pa yuda stabilisa nos food security. 


Importante pa bisa, cu e team di DIP ta trahando riba varios 
verkavelingsplannen pa asina brinda un oportunidad pa mas 
hende ricibi un pida tereno pa planta, pero tur esaki conforme 
nos maneho y ley di ROP / cROPV 





DIP a ricibi hopi peticion. Pa duna un ehempel pa locual ta trata 
e districtonan cu hendenan ta desea di planta ta: Sta.Cruz, 
Savaneta y Noord. Esaki ta e districtonan cu mas peticion pa 
planta. Mester tene cuenta cu nos tin un scarsedad di tereno, 
pero asina mes nos team ta trahando duro pa aloca mas tereno 








unda ta posibel pa nos hendenan planta. 


Esnan cu mester yudansa pa yena e formulario: 

Por ultimo, DIP kier informa tur hende cu e proceso pa re- 
inscribi of inscribi pa un tereno huurgrond, lo continua te cu 
31 DI JULI 2020, y tur informacion necesario ta riba nos website 
www.dip.aw. Esnan cu tin dificultad pa yena e formulario online, 
por yama 297-5277100 of email na info@dip.aw pa nan por 
haya un cita pa nos yuda nan yena e formulario. 


Tuma nota cu DIP ainda ta cera pa publico, pero semper por 
dirigi nos un email na info@dip.aw, ofjama na 297-5277100. Nos 
kier pidi un disculpa sincero cu ainda algun di nos servicionan 
no ta completamente operacional, pero tur esaki ta motibo cu 
ainda nos ta den e fase di construccion / renovacion di nos 
edificio y e digitalisacion / automatisacion di nos sistema, cu a 
wordo tranca pa motibo di e pandemia di covid 19. 





IERNO DI ARUBA 


MINISTER XIOMARA MADURO 

Minister Xiomara Maduro ta informa: 


GOBIERNO TIN FONDO RESERVA PA POR 
PAGA SUBSIDIO DI SALARIO PA LUNA DI 


JULI 2020 
E proceso di subsidio ta wordo controla pa CAD, ARA y CAFT 


Y IT 














K GOBIERNO DI ARUBA 
Minister Maduro ta informa cu tur dunador di trabou cu a haya 
notificacion di SVB, por aplica pa subsidio di salario desde 20 
di juli te cu dia 26 di juli. E pago lo wordo haci entrante 29 di juli. 
Pa e transparencia necesario di parti di Gobierno, e proceso 
di Subsidio di Salario cu ta wordo ehecuta pa SVB, ta wordo 
controla pa CAD, ARA y CAFT. 


A reserva fondo pa cumpli cu subsidio di juli 2020 

Gobierno di Aruba ainda ta den deliberacion cu Hulanda 
riba e condicionnan pa por sigui haya yudansa financiero pa 
surpasa e crisis di likidez cu COVID19 ta trece cune. Aruba na 
promer instante tabata cumpli cu tur condicion pa por a ricibi 
e fiansanan di e tercer tranche, pero Conseho di Minister di 
Reino a bin cu condicionnan extra pa cual tabata necesario 
pa drenta den deliberacion. Debi cu Aruba no a acepta e 
condicionnan manera proponi, e fondonan di e tercer tranche 
pa por cumpli cu e pago di, entre otro, e subsidio di salario pa 
luna di juli 2020, no a wordo manda ainda pa Aruba. Ma pa 
no perhudica e companianan cu ta depende di e yudansa aki 


pa tene trahador na trabou, Gobierno a reserva e fondonan 
necesario pa por cumpli cu e subsidio di salario pa e luna di 
juli 2020. 


Te cu awor a brinda 85 miyon na Subsidio di Salario 
Desde luna di mei 2020, Gobierno a cuminsa brinda Subsidio 
di Salario na companianan cu a keda afecta pa COVID19. Den 
luna di mei, un total di 1658 compania a ricibi e yudansa aki 
pa por a yuda paga salario di 26067 trahador pa un suma di 
45 miyon florin na Subsidio di Salario. Den luna di juni, un total 
di 1621 compania a ricibi yudansa pa cubri salario di 22125 
trahador pa un suma di 40 miyon na Subsidio di Salario. Di 
e manera aki te cu awor Gobierno por medio di e fiansanan 
haci cu Hulanda por a brinda un total di 85 miyon di sosten 
financiero den forma di Subsidio di Salario. 


Subsidio di Salario ta wordo controla 

Minister Xiomara Maduro ta informa cu e otorgacion di Subsidio 
di Salario ta wordo haci via SVB cu ta e instancia cu ta ricibi 
y procesa e aplicacionnan y ta haci e pago corespondiente di 
Subsidio di Salario. Na e momentonan aki caba full e proceso ta 
someti na controlnan di auditoria di Centraal Accountantsdienst 
CAD y tambe ta wordo scrutina door di Controlaria General 
ARA. Di parti di CAFT tambe tin un compania local di auditoria 
cu ta encarga pa controla e proceso. Esaki ta pa Gobierno por 
sigura cu full e proceso rond di Subsidio di Salario bay na un 
forma transparente y responsabel. 


Pa pregunta riba Subsidio di Salario por manda un mail via 
loonsubsidie@svbaruba.org. Pa raporta cualkier abuso 
cu Subsidio di Salario por manda un mail na supervision) 
svbaruba.org. 


SUBSIDIO DI SALARIO PA LUNA DI JULI 2020 


Tur dunado di trabou cu ricibi un notificacion di SVB 
por aplica pa subsidio di salario pa luna di juli 2020. 


Por aplica via MiSVB desde 20 di juli te cu 26 di juli 2020. 
Pago ta wordo haci entrante 29 di juli 2020. 


Pa pregunta riba Subisidio di Salario 
por tuma contacto cu SVB su Service Center via 
of subi www.svbaruba.org. 


00© 


XiomaraMaduro.com 


MINISTERIO DI 
FINANSA, ASUNTONAN ECONOMICO Y CULTURA 

Sociaal Crisisplan: 
PREPARACION TUMANDO LUGA PA 
ENCUESTA NACIONAL RELACIONA CU 





IMPLEMENTACION 


Actualmente tin 121 Centro di Cuido y Guia di mucha of 
cariñosamente yama, crèche y traimerdia, registra na 
Fundacion Pa Nos Muchanan (FPNM). Esaki ta un grupo grandi 
di persona cu ta cuida y guia nos muchanan diariamente. Nan ta 
hunga un rol importante den lantamento di nos muchanan. Nos 
crèchenan y traimerdia ta eherciendo un trabou sumamente 
importante y delicado, ya cu nan, hunto cu e mayornan, ta 
lantando nos futuro generacion. Pa e motibo aki ta asina 
importante pa e Ley di Kinderopvang wordo implementa. 


ENCUESTA NACIONAL 

Pero, prome cu esaki tuma lugar, nos mester di dato di e 
situacion actual di tur crèche registra na FPNM. Pa tin un bista 
di esaki, e Stuurgroep cu ta encarga cu e preparacionnan pa 
Implementacion di e Ley di crèche, lo haci un investigacion bou 
tur crèche registra na FPNM. Durante e investigacion aki nos lo 


DI LEY DI CRÈCHE 


haci diferente pregunta na e cabesante of e persona encarga, 
por ehempel: riba e cantidad di mucha pa lider, cuanto lider tin 
un carnet valido di EHBO/CPR, kico ta e estudio mas halto di 
e lidernan. 


MANUAL DI REGULACION DI CENTRO DI CUIDO DI MUCHA 
E Manual di Regulacion di Centro di Cuido di Mucha 
(Handleidingsvoorschriften Kinderopvang)ta e documento 
oficial cu tin tur e criterianan cu e Centronan mester cumpli cu 
ne y tambe tin informacion tocante e “overbruggingstermij 
cual ta indica dentro di cuanto tempo e centronan mester cumpli 
cu e criterianan. “Mi mester bisa acerca cu e 'overbruggings 
termijn' ta conta solamente pa e créchenan existente cu ta 
ofrece nan servicio prome cu e Ley bin na vigor. E Manual di 
Regulacion pa e Centronan di Cuido lo wordo uza como guia 
pa e investigacion/nul-meting”, Natasha Gilkes a enfatisa. 

Continuacion Encuesta Nacional Ley di Créche 


FECHA DI ENCUESTA NACIONAL 

E investigacion lo cuminsa desde, dialuna 27 di juli y lo 
sigui te cu 14 di augustus. Tin 6 encuestado cu lo haci e 
investigacion aki. A manda un e-mail cu carta di informacion 
y tambe e manual di regulacion pa tur 121 centro inscribi na 
FPNM, pa nan tin un bista di e contenido di e preguntanan cu 
lo haci durante e investigacion. Tambe e Centronan aki a ricibi 
yamada di e encuestadonan pa asina traha un cita pa haci e 
investigacion. “Pa nos por continua cu e siguiente paso, nos 
mester di e datonan aki. Mi kier a tuma e oportunidad pa invita 
e crèchenan, cu ainda no ta registra na FPNM, pa porfabor 
haci esaki pa asina bo tambe por forma parti di e investigacion 
aki y ta informa debidamente tocante e delaster desaroyonan”, 
segun Natasha Gilkes. Por tuma contacto cu FPNM na 583- 
4247/588-0856 of info@fpnm.aw. 


Ta importante pa bisa cu aunke e Ley di Kinderopvang no ta na 
vigor ainda tin hopi centro cu ta cumpli cu mayoria exigencianan 
para den Ley di Kinderopvang, pero, semper tin caminda pa 
mehoracion y ta importante pa Aruba tin 1 regulacion oficial, 


cual ta haci cu tur centro para riba 1 linea y sa kico ta wordo 
spera di nan. Na final di e investigacion lo bin un Plataforma di 
e Centronan di Cuido di Mucha, unda cu nos lo tene reunion cu 
6 representante di Centronan, cu e meta pa nan tambe forma 
parti den e trayectori di e Ley di Kinderopvang. 


“Nos ta agradecido pa e coperacion di e crèchenan pa participa 
na e enquesta aki. Una bes cu nos tin tur e datosnan, nos lo 
haci un compilacion pa asina sigui cu e siguiente paso. Nos ta 
kere firme den e lema Educacion pa un base firme, pa motibo 
cu e centronan ta yuda forma e base pa un bon educacion 
di nos muchanan. Como Stuurgroep nos ta kere firme den e 
lema “Ta tuma un comunidad pa lanta un mucha”. Mayornan ta 
prome responsabel pa bienestar general di nan yiu(nan), pero, 
nos tur, comunidad di Aruba ta responsabel pa e bienestar di 
nos muchanan di un of otro forma”, Gilkes a termina bisando. 


Pa mas informacion di e Ley di Creche por tuma contacto 
cu Sue-Ann Laclé Ras (sueann.ras@gobierno.aw) cu ta 
coordinador nacional di implementacion di Ley Kinderopvang. 

CASONAN CORONA VIRUS ARUBA 


TOTAL 
117 





POSITIVO 










NEGATIVO 5707 
13 

RECUPERA 101 
GETEST NA AIRPORT 3097 


MORTO 3 


RESIDENTE 


98 







NO RESIDENTE 
10 

Decoratiecommissie Aruba 
Comision Condecoracion Real Aruba 


“Duna honor na esun(nan) cu merece honor” 


OPORTUNIDAD PA ENTREGA 
PROPOSICIONNAN PA CONDECORACION REAL 2021 


Aruba a conoce e afia aki un grupo grandi di 17 persona cu 
a ricibi un Condecoracion Real pa motibo cu nan a destaca 
riba diferente tereno y/of a dedica nan mes na nos comunidad. 
Comision Condecoracion Real Aruba ta informa cu entrante dia 
prome di juli 2020 pueblo di Aruba por entrega proposicionnan 
pa personanan ricibi un condecoracion real otro afia, na 
ocasion di celebracion di aña di Rey na april 2021. 


Pa un persona por wordo considera pa haya un condecoracion 
real mester tene cuenta cu e accento ta cay riba prestacionnan 
particular pa y den comunidad. Tin dos categoria: 

- Trabou boluntario, pues trabounan pa cual e persona no a/ta 
ricibi salario; 

- Prestacionnan particular cu un persona a haci contra pago, 
pues den su trabou. 

E prestacionnan aki mester ta di un caliber y nivel di e halto 
ey cu nan ta surpasa locual normalmente ta wordo spera di su 
trabou y mester tin un balor excepcional pa desaroyo di Aruba. 


Tur persona of instancia cu conoce un persona cu na su 
opinion ta merecedo di un condecoracion real por entrega un 
proposicion. Pa haci e proposicion aki mester haci uzo di dos 
formulario special. 

E formularionan aki ta obtenibel entrante 1 di juli 2020 na 
balie abou na entrada na Bestuurskantoor na Playa, na 
Bestuurskantoor na San Nicolaas of cerca e miembronan 
di Decoratiecommissie Aruba. Tambe por download e 
formularionan for di e website di Gobierno: www.gobierno.aw, 
www.overheid.aw, www.government.aw. 


E formularionan di proposicion mester wordo yena completo y 
detayadamente y mester wordo firma door di e persona(nan) 
of e instancia cu ta haci e proposicion (“voorsteller”). 

E motivacion di e peticion ta di crucial importancia. 

Pa evalua e meritonan di un persona cu ta wordo proponi pa 
un condecoracion real ta di sumo importancia pa duna tur 
informacion pidi riba e formularionan y pa menciona tur dato y 
informacion cu por duna realse na e trabou(nan)/actividad(nan) 
desplega door di e persona en cuestion. 


Comision Condecoracion RealArubata enfatisa cu otorgamento 
di un condecoracion real mester keda un sorpresa pa e persona 
concemi. Pa e motibo ey ta di suma importancia pa NO informa 
e persona concerni cu ta bay haci un peticion pe, ni envolvi'e 
den e proceso di prepara un proposicion. Mester haci e trabao 
preparatorio den tur secrecia. Esaki lo evita un desapunto den 
caso cu e condecoracion no ta wordo otorga. 


E entrega di un proposicion pa un condecoracion real mester 
wordo haci na Decoratiecommissie Aruba 


y mester wordo entrega den un envelop cera na Bureau 
di Minister Presidente di Aruba (Bureau Minister van 
Algemene Zaken) na atencion di Decoratiecommissie Aruba, 
Bestuurskantoor, L.G. Smith Blvd. 76, Oranjestad, Aruba. 


Proposicionnan pa condecoracionnan real ta wordo trata na 
Hulanda door di e organo cu ta carga e nomber di “Nederlandse 
Kapittel voor de Civiele Orden”. Nan ta duna e conseho 
definitivo pa cu e condecoracionnan real y nan ta hopi estricto. 
Por ehempel, den caso cu un persona tin tremendo logronan 
pa comunidad, pero e tin por ehempel boetnan grave, un 
persona asina lamentabelmente no ta bin na remarca pa un 
condecoracion real durante cierto periodo. Por ehempel pa 
un boet durante un aña y dependiendo di e cantidad di boet 
durante mas aña. 


Semper un peticion mester wordo manda hopi luna adelanta, 
casi un aña adelanta, pa por keda cla cu tur tramite na Aruba y 
na Hulanda pa asina e personanan por ricibi nan condecoración 
na luna di april di e aña venidero. E aña aki e ultimo dia pa 
entrega un proposicion pa un Condecoracion Real pa aña 
2021 ta diabierna 4 di september 2020. 


Por fabor tuma nota cu proposicionnan incompleto y 
proposicionnan cu a drenta despues di diabierna 4 di september 
2020 lamentabelmente no por wordo trata. 


Aruba tin hopi persona cu ta contribui ma nos comunidad 
mediante trabou boluntario y personanan cu ta destaca 
realmente den nantrabou. Ta deseo di Comision Condecoracion 
Real Aruba pa mira hopi di nan ricibi un condecoracion real na 
2021, mescos cu e aña aki. Ta p'esey un peticion na un y tur 
pa haci un esfuerso pa esaki bira realidad y pa asina Aruba por 
honra su hendenan balioso. Comision Condecoracion Real 
Aruba ta spera cu pa aña di Rey 2021 tambe comunidad lo 
reacciona cu hopi entusiasmo pa reconoce esnan cu ta haci 
trabou importante pa y den nos comunidad. 


Den caso cu tin cualkier pregunta of pa mas informacion por 
tuma contacto cu e miembronan di Comision Condecoracion 
Real Aruba: 

sra. F. Perez-Lopez (tel. 583-8425) 

sr. V. Frank (tel. 587-4979) 

sra. N. Anthony (cel. 593-1921) 

sra. |. Nicolaas-Ras (tel. 584-8880) 

sra. R. Garrido (cel. 593-1820) 

sr. D. Figaroa (cel. 741-0100) 


Tambe por acerca e comision via e-mail: 
gmail.com 


condeco.aruba@ 

Ta ricibi peticionnan pa 
aña 2021 entrante dia 
1juli 2020 
E ultimo dia pa entrega 
peticionnan ta dia 
4 september 2020 











(INLINE v 


OVE ARUBA COVID-19 


Diahuebs 23 Juli 2020 





COVID-19 TEST 





E UNICO METODO NA ARUBA: NASO-PHARYNGAL SWAB 


Departamento di Salubridad Aruba 

REQUEST FOR EXPRESSION 





OF INTEREST (REOI) 
with regard to the Aruba Refinery 





Refineria di Aruba N.V./LLC, hereafter referred to as “RdA”, is conducting a strategic 
orientation with regard to the Aruba Refinery. RdA invites experienced and qualified parties 
interested in future activities at the Aruba Refinery to identify themselves through this 
transparent Request for Expression of Interest (REOI) process. 


Interested parties are invited to express 
their interest for the following tracks: 


Resuming oil processing activity 
through lease and operation of 
existing installations and/or 
modernization thereof. 
Additional industrial developments 
at locations still available within the 
Track b) | refinery area, 

e.g. LNG transshipment, petrochemical 


facilities, alternative clean industry, 
renewable energies, etc. 


Repurposing of the Aruba Refinery 
by replacing existing installations 
and establishing entirely new 
industries. 






Track a) 









Track c) 





KEY REQUIREMENTS: 


@ Future activity at the Aruba Refinery should be 
aimed at making a significant contribution to the 
Aruban economy and labor market. 


© Future activity should also observe local regulations 
and industry best practices on Environment, Health 
and Safety (EHS). 


© Future activity should observe the Kingdom of the 
Netherlands foreign affairs policy as well the 
economic and trade sanctions maintained by the 
US Office of Foreign Assets Control. 


More information on these requirements, as well as 
information on the Aruba Refinery, can be found in 
the REOI Document and Appendices. 


Please visit www.government.aw to download 





ABOUT ARUBA: 


Aruba is an island and a constituent country within the 
Kingdom of the Netherlands situated in the southern 
Caribbean Sea, located about 1,000 km (620 mi) west of the 
main part of the Lesser Antilles and 29 km (18 mi) north of 
the coast of Venezuela. It measures 32 km (20 mi) long from 
its northwestern to its southeastern end and 10 km (6 mi) 
across at its widest point. Aruba is one of the four countries 
that form the Kingdom of the Netherlands, along with the 
Netherlands, Curagao, and Sint Maarten. 





ABOUT RdA: 


Refineria di Aruba N.V. /LLC (RdA), established in Aruba at 
Caya Dick Cooper 11, San Nicolas, was incorporated on 
October 1, 2016 under the laws of Aruba to be the landlord 
of the properties that the Government of Aruba acquired 
from the transfer and master settlement agreement with 
Valero Aruba Holding N.V.. The Government of Aruba is the 
sole shareholder of RdA. The properties of RdA consist of 
the following assets: 


* A 235,000 BPD Crude Oil Refinery of Medium Complexity; 


+ A Transshipment Terminal of 10.7 MMB Storage Capacity 
and Two Tugboats; 


+ A total of 13 MMB of storage capacity; 


+ Two Reef berths each with the capacity to handle Ultra 
Large Crude Carriers (ULCC); 


+ Approximately 3,750,000 square meters of long lease 
land. 


TIMELINE EXTENDED 


CONTACT| the official REOI Public Notice with registration | REOI 1 & 2 Issue Date: REO! 1 & 2 Closing Date: 


and submission details. 


June 8th, 2020 July 31st, 2020 





Disclaimer: no rights can be derived from this publication. Please refer to the REOI Public Notice for all relevant information. 

